# Zmluva o dočasnom užívaní / nájme Kultúrneho domu

Zmluvné strany:

**Prenajímateľ: Obec DULOV**

 zastúpená **Ing. Jozefom Šamajom,** starostom obce

IČO 00317217

DIČ 2020610889

Bankové spojenie Prima banka Slovensko, a.s.

Číslo účtu IBAN SK 67 5600 0000 0044 2509 3001

**Nájomca:**

 meno a priezvisko **LANTASTIK SK, s.r.o.**

 sídlo **Potočná 2835/1A, 022 01 Čadca**

 IČO 31 58 24 86

 DIČ 20 20 56 03 66

***uzatvárajú túto zmluvu:***

# I.

# Predmet a účel prenájmu

1. Prenajímateľ je vlastníkom nehnuteľnosti Kultúrneho domu s.č. 168 na p.č. KN 1 v katastrálnom území Dulov.
2. Prenajímateľ prenajíma a nájomca berie do nájmu nebytové priestory – **sála KD,**  nachádzajúca sa v nehnuteľnosti uvedenej v bode 1.
3. Účelom nájmu je realizácia podujatia:  **...... predajná akcia tovaru ......**

**II.**

# Doba prenájmu

1. Doba prenájmu je dohodnutá na dobu určitú **vo štvrtok 07. októbra v čase od 7.00 max. do 19.00 hod**.
2. Predmet nájmu odovzdá nájomcovi a preberie od nájomcu hospodárka kultúrneho domu resp. iná zamestnankyňa obecného úradu.

**III.**

# Práva a povinnosti prenajímateľa a nájomcu

1. Nájomca je oprávnený užívať predmet nájmu len na dohodnutý účel a je povinný dodržiavať ustanovenia a podmienky tejto zmluvy.
2. Nájomca je povinný počínať si tak, aby na predmete nájmu nevznikla škoda. V prípade vzniku škôd alebo závad, ktoré počas doby nájmu vzniknú na predmete nájmu a jeho zariadení, sa nájomca zaväzuje na svoje náklady odstrániť alebo nahradiť škody, ktoré spôsobil sám alebo osoby, ktoré majú k nájomcovi vzťah.
3. Nájomca nie je oprávnený prenechať predmet nájmu do užívania inému.
4. Nájomca nemá povolené používať stoličky nachádzajúce sa v miestnosti na ukladanie tovaru. Stoly na tento účel môže nájomca použiť len v prípade ich prekrytia ochrannou tkaninou.
5. Organizáciu akcie si zabezpečuje nájomca vo vlastnej réžii. Zodpovedá za dodržiavanie protipožiarnych predpisov, bezpečnosť účastníkov a poriadok v miestnosti a jej okolí.
6. Nájomca je povinný dodržiavať povinnosti vyplývajúce z predpisov o ochrane zdravia pri práci a bezpečnosti pri práci, ochrany majetku a požiarnej ochrany.
7. Nájomca dňom podpisu zmluvy a zápisničného prevzatia predmetu nájmu preberá všetky práva a povinnosti prenajímateľa ako prevádzkovateľa zariadenia, ktoré je predmetom nájmu vo vzťahu k aktuálnym opatreniam vyhláseným príslušnými orgánmi v rámci ochrany proti pandémii Covid-19 a inými osobitnými predpismi vzťahujúcim sa najmä k tejto pandémii.
8. Nájomca je povinný prostredníctvom zodpovedného zamestnanca prenajímateľa bezodkladne oznámiť prenajímateľovi vznik takej škody na predmete prenájmu, ktorá znemožňuje jeho riadne užívanie.
9. Nájomca je povinný umožniť prenajímateľovi vstup do prenajatých nehnuteľností za prítomnosti zodpovedného zamestnanca prenajímateľa za účelom vykonania kontroly stavu využívania predmetu nájmu.
10. Nájomca sa zaväzuje, že po ukončení nájmu uvedie predmet nájmu do pôvodného stavu a odovzdá priestory v stave, v akom boli prevzaté.
11. Nájomca sa zaväzuje, že odpad zo svojej činnosti si odvezie na vlastné náklady ihneď po ukončení predaja.
12. Prenajímateľ zakazuje nájomcovi používať okná na iné účely ako je vetranie priestorov (zákaz vykladania a nakladania tovaru cez okná).
13. Po uplynutí doby nájmu sa nájomca zaväzuje priestory uvoľniť. V opačnom prípade prenajímateľ bude účtovať denný nájom 40 € a prenajímateľ má nárok na vypratanie uvedených priestorov.

**IV.**

# Cena nájmu a platobné podmienky

1. Cena za prenájom bola stanovená v zmysle cenníka poplatkov za užívanie KD vo výške **100,00 €.** Úhrada bude prevedená do pokladne obce Dulov v deň konania akcie.

**V.**

# Skončenie nájmu

1. Nájomný vzťah končí uplynutím doby nájmu.
2. Pred uplynutím doby nájmu môže byť nájomný vzťah ukončený :
	1. dohodou zmluvných strán
	2. odstúpením od zmluvy jednej zo zmluvných strán v prípade, že druhá zmluvná strana poruší niektorú z podmienok dohodnutú touto zmluvou. Odstúpenie od zmluvy je účinné dňom doručenia písomného odstúpenia druhej zmluvnej strane.

# VI.

# Záverečné ustanovenia

1. Vzťahy touto zmluvou neupravené sa riadia príslušnými ustanoveniami zákona č. 116/1990 Zb. o nájme a podnájme nebytových priestorov v znení neskorších zmien a doplnkov.
2. Táto zmluva môže byť menená a doplňovaná očíslovanými dodatkami k zmluve, ktoré budú tvoriť jej neoddeliteľnú súčasť.
3. Táto zmluva je uzatvorená a nadobúda platnosť dňom jej podpisu oboma zmluvnými stranami.
4. Túto zmluvu v zmysle § 5a zákona č. 211/2000 Z.z. o slobodnom prístupe k informáciám a o zmene a doplnení niektorých zákonov (zákon o slobode informácií) v platnom znení obec Dulov zverejní na webovom sídle obce. Ak zmluva nie je zverejnená odo dňa jej uzatvorenia, môže účastník zmluvy podať návrh na zverejnenie zmluvy v Obchodnom vestníku.
5. Táto zmluva nadobúda účinnosť dňom nasledujúcim po dni jej zverejnenia (s odkazom na § 47a ods. 1 Občianskeho zákonníka).
6. Zmluva je vyhotovená v dvoch exemplároch, z ktorých jeden obdrží nájomca a jeden prenajímateľ.
7. Zmluva bola účastníkmi prečítaná, schválená a na znak toho, že obsahuje skutočnú, vážnu a slobodnú vôľu i vlastnoručne podpísaná.

V Dulove dňa 05.10.2021

Prenajímateľ: Nájomca:

 \_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_

 Ing. Jozef Šamaj

 starosta obce